Na podlagi 44. člena Zakona o nalezljivih boleznih (Ur.l. RS, št. 69/95, 25/04, 47/04-ZdZPZ, 119/05, 33/06-UPB1) in 17. člena Pravilnika o pogojih za pripravo in izvajanje programa preprečevanja in obvladovanja bolnišničnih okužb (Ur.l. RS, št. 74/99, 92/06), sprejema izvajalec zasebne zdravstvene dejavnosti v ZASEBNI SPLOŠNI/ SPECIALISTIČNI AMBULANTI …………………………….…………………………….iz ………………………………………, dne ………………………..

PROGRAM EPIDEMIOLOŠKEGA SPREMLJANJE OKUŽB V
ZASEBNI SPLOŠNI/ SPECIALISTIČNI AMBULANTI 
Dino Zdolski, dr. med., iz Pridnega grada, Pospravljena ulica 19
Epidemiološko spremljanje bolnišničnih okužb je sistematično zbiranje podatkov o pojavu in porazdelitvi bolnišničnih okužb in dogodkih ter dejavnikih, ki zvišujejo ali znižujejo tveganje, redna analiza teh podatkov in poročanje tistim, ki jih potrebujejo za ukrepanje. Pri obravnavi bolnišničnih okužb se uporabljajo standardne definicije bolnišničnih okužb. 

V zasebni zdravstveni dejavnosti  ne izvajamo stacionarne nege (hospitalizacije) bolnikov, pač pa nekatere posege, ki predstavljajo dejavnik tveganja za nastanek bolnišnične okužbe. V zasebni zdravstveni dejavnosti obravnavamo in spremljamo okužbe, ki so posledica izpostavljenosti pacientov postopkom diagnostike, zdravljenja, zdravstvene nege, rehabilitacije (ambulantni posegi, stiki med kužnimi bolniki, predhodna hospitalizacija in posledična konolizacija z epidemiološko pomembnimi mikroorganizmi, rehabilitacija, oskrba v negovalni ustanovi). 
Primere BO se prijavi na ZZV.

Glede na naravo dela, je obseg posegov s tveganjem majhen v primerjavi z bolnišnicami. Zato ni potrebno redno spremljanje z zdravstvom povezanih okužb. Ob problematiki(zaznavni porast primerov določene vrste okužbe ali okužbe z istim povzročiteljem nad običajnim nivojem), je obvezno pripraviti program omejenega, na problem vezanega, občasnega evidentiranja bolnišničnih okužb, da bi zaznali velikost problema in načrtovali ukrepe za znižanje stopnje BO.
Tak program pripravi Strokovno združenje zasebnih zdravnikov in zobozdravnikov Slovenije. Letni program evidentiranja BO (npr. za določen poseg kot so okužbe sečil pri trajni kateterizaciji, za omejeno število ambulant, ki bo evidentiranje izvajajo, za omejeno obdobje, npr. 6 mesecev) ni obvezen, izvaja se po sklepu občnega zbora Združenja ali, če tako odredi NAKOBO. Pripravi ga delovna skupina, ki jo imenuje Združenje. Pri pripravi programa izhaja iz dejavnikov tveganja za BO.

· Dejavniki tveganja za okužbo/kolonizacijo bolnikov so:
· kronična rana ali preležanina, traheostoma, trajni urinski kateter,

· podatki o predhodni kolonizaciji ali zdravljenju okužbe z večkratno odpornimi bakterijami (MRSA, VRE, ESBL)

· predhodna hospitalizacija, zlasti v EIT,
· pogosta hospitalizacija v zadnjem letu,

· zdravljenje s širokospektralnimi antibiotiki,
· starost, imunosupresivno stanje, poškodbe, ki so bile kirurško obravnavane, večji operativni posegi,

· tujek, vsadek.
Diagnoza se postavi po kriterijih za definicijo bolnišnične okužbe.

Če odkrijemo primer  okužbe/kolonizacije za katero domnevamo, da je posledica hospitalizacije, zdravljenja ali rehabilitacije v drugi zdravstveni ali socialni ustanovi,  o tem obvestimo odgovorno osebo za izvajanje programa preprečevanja in obvladovanja bolnišničnih okužb, zdravnika za preprečevanje bolnišničnih okužb ali komisijo za preprečevanje bolnišničnih okužb te ustanove. 

Nalezljive bolezni, kolonizacijo z epidemiološko pomembnimi mikroorganizmi (večkratno odporne bakterije), ki so opredeljene v Zakonu o nalezljivih boleznih spremljamo in prijavljamo v rokih in na način, ki so predpisani z zgoraj navedenim pravilnikom (tipski obrazec DZS 8,162, ali program za elektronsko pošto, zbirne evidence prijav N.B.) V kolikor se pojavi  sum, da obstaja med več primeri iste nalezljive bolezni epidemiološka povezava (zaključen kolektiv, uživanje iste hrane, sum na hidrično epidemijo), ki kaže na izbruh ali epidemijo nalezljive bolezni o tem takoj obvestimo epidemiološko službo območnega Zavoda za zdravstveno varstvo. Skupaj z epidemiologom pristopimo k raziskavi epidemije (index primer, laboratorijsko diagnostiko in ugotovitev povzročitelja, poti širjenja).

Območni ZZV _____________________

Telefon:____________________________

Faks_______________________________

E-mail______________________________

Dežurni epidemiolog_____________________________tel__________GSM_________

Epidemiološko spremljanje obsega tudi evidentiranje zbolevanja zdravstvenega osebja, če je povezano z opravljanjem dela v zdravstveni dejavnosti (npr. okužbe s krvno prenosljivimi virusi pri zobozdravstvenih in invazivnih posegih). Diagnozo postavi izbrani zdravnik ali zdravnik medicine dela; zdravnik medicine dela mora potrditi, da gre za BO.  

